**Taylor Matson** (s. 16. syyskuuta 1988 Mound, Minnesota, Yhdysvallat) on yhdysvaltalainen jääkiekkoilija, joka pelaa SM-liigajoukkue Tapparassa. Hän on pelipaikaltaan keskushyökkääjä, mutta Matson osaa pelata myös laidassa. Elite Prospects -sivuston Erik K. Pirin mukaan hän on työteliäs sentteri, joka menee suhteellisen pienestä koostaan huolimatta ennakkoluulottomasti tilanteisiin. Pirin mukaan Matson on enemmän syöttäjä, kuin maalintekijä. Piri mainitsee hänet myös nopeaksi luistelijaksi. Matson laukoo oikealta.

Ura
---

### Seuraura

Matson kävi high schoolin Academy of Holy Angelsissa. USHL-junioriliigan Sioux Falls Stampede varasi hänet 25. pelaajana kesällä 2005. Kaudella 2006–2007 Matson teki Holy Angelsissa 13 ottelussa 36 tehopistettä ja hän oli ehdolla koko Minnesotan osavaltion parhaalle high school -pelaajalle myönnettävän Minnesota Mr. Hockeyn voittajaksi. Palkinnon vei kuitenkin Cretin-Derham Hallin puolustaja Ryan McDonagh. Matson siirtyi jo saman kauden aikana USHL:ään, mutta hänet varanneen Stampeden sijaan Des Moines Buccaneersin paitaan.

Vancouver Canucks varasi Matsonin kuudennella kierroksella 176. pelaajana NHL:n varaustilaisuudessa 2007. Kaudella 2007–2008 hän oli Des Moines Buccaneersin paras pistemies ja syöttäjä tehoilla 13+24=37. Vuodet 2008–2012 Matson kävi Minnesotan yliopistoa. Hänen *Freshman* -vuotensa 2008–2009 päättyi vain 13 ottelun jälkeen polvivammaan marraskuussa 2008. Matsonin *Sophomore* -vuosi 2009–2010 päättyi puolestaan 19 ottelun jälkeen nilkkavammaan tammikuussa 2010. Hänet valittiin kauden päätteeksi kuitenkin WCHA:n akateemiseen tähdistökentälliseen, kuten myös kahdella seuraavalla kaudella. Viimeisellä yliopistokaudellaan 2011–2012 Matson toimi MU:n kapteenina ja hän johdatti joukkueensa WCHA:n mestaruuteen.

Huhtikuussa 2012 Matson teki vapaana agenttina amatööritry-out -sopimuksen hänet varanneen Vancouver Canucksin farmijoukkueen, AHL-joukkue Chicago Wolvesin kanssa. Matson pelasi kevään aikana viisi runkosarjaottelua tehopistein 1+1=2 ja viisi playoff-ottelua tehden yhden syöttöpisteen. Elokuussa hän teki Wolvesin kanssa vuoden mittaisen jatkosopimuksen. Matson kärsi kaudella 2012–2013 kuitenkin taas polvivaivoista ja pelasi vain kaksi ottelua. Syyskuussa 2013 hän teki vapaana agenttina vuoden mittaisen sopimuksen ECHL-joukkue Orlando Solar Bearsin kanssa. Matson osallistui samana syksynä myös AHL-joukkue Iowa Wildin harjoitusleirille ja teki lokakuussa vuoden mittaisen sopimuksen joukkueen kanssa. Hän pelasi kauden 2013–2014 Solar Bearsin ja Wildin välillä. Matson teki Wildissa 32 runkosarjaottelussa tehot 3+2=5. Reilut puolet kaudestaan hän pelasi Solar Bearsissa, jonka kolmanneksi paras pistemies Matson oli tehoilla 18+24=42. Hänet valittiin ECHL:n helmikuun 2014 kuukauden tulokaspelaajaksi sekä ECHL:n viikon 8 pelaajaksi.

Kaudeksi 2014–2015 Matson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Hän oli tehoilla 13+24=37 joukkueen toiseksi paras pistemies Jesper Jensenin jälkeen. Röglen kausi päättyi sarjanousuun SHL:ään. Huhtikuussa 2015 Matson teki joukkueen kanssa kaksivuotisen jatkosopimuksen, kuten taas huhtikuussa 2017.

### Maajoukkueura

Matson pelasi U-18 Junior World Cupissa vuonna 2005.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Des Moines Buccaneers | USHL | 10 | 1 | 2 | 3 | 6 | 6 | 0 | 1 | 1 | 10 |
| 2007–2008 | Des Moines Buccaneers | USHL | 55 | 13 | 24 | 37 | 38 | – | – | – | – | – |
| 2008–2009 | Univ. of Minnesota | WCHA | 13 | 1 | 0 | 1 | 2 | – | – | – | – | – |
| 2009–2010 | Univ. of Minnesota | WCHA | 19 | 2 | 3 | 5 | 6 | – | – | – | – | – |
| 2010–2011 | Univ. of Minnesota | WCHA | 33 | 10 | 3 | 13 | 16 | – | – | – | – | – |
| 2011–2012 | Univ. of Minnesota **(C)** | WCHA | 43 | 8 | 15 | 23 | 28 | – | – | – | – | – |
|  | Chicago Wolves | AHL | 5 | 1 | 1 | 2 | 4 | 5 | 0 | 1 | 1 | 4 |
| 2012–2013 | Chicago Wolves | AHL | 2 | 0 | 0 | 0 | 0 | – | – | – | – | – |
| 2013–2014 | Iowa Wild | AHL | 32 | 3 | 2 | 5 | 12 | – | – | – | – | – |
|  | Orlando Solar Bears | ECHL | 39 | 18 | 24 | 42 | 27 | 6 | 1 | 2 | 3 | 4 |
| 2014–2015 | Rögle BK | Allsvenskan | 52 | 13 | 24 | 37 | 34 | 10 | 1 | 4 | 5 | 6 |
| 2015–2016 | Rögle BK | SHL | 52 | 3 | 17 | 20 | 28 | – | – | – | – | – |
| 2016–2017 | Rögle BK | SHL | 31 | 1 | 2 | 3 | 10 | – | – | – | – | – |
| 2017–2018 | Rögle BK | SHL | 40 | 8 | 4 | 12 | 12 | – | – | – | – | – |
| 2018–2019 | Rögle BK **(A)** | SHL | 52 | 8 | 12 | 20 | 36 | 2 | 0 | 0 | 0 | 2 |
| 2019–2020 | Rögle BK **(A)** | SHL | 52 | 9 | 7 | 16 | 16 | – | – | – | – | – |
| 2020–2021 | Rögle BK **(A)** | SHL | 50 | 3 | 6 | 9 | 18 | 14 | 2 | 2 | 4 | 4 |
| 2021–2022 | HV71 **(A)** | Allsvenskan | 42 | 11 | 11 | 22 | 45 | 15 | 5 | 7 | 12 | 4 |
| 2022–2023 | HV71 **(A)** | SHL | 51 | 4 | 8 | 12 | 43 | – | – | – | – | – |
| 2023–2024 | Graz 99ers **(C)** | ICEHL | 35 | 7 | 14 | 21 | 10 | – | – | – | – | – |
|  | Tappara | SM-liiga |  |  |  |  |  |  |  |  |  |  |
| 7 kautta | yhteensä | SHL | 328 | 36 | 56 | 92 | 163 | 16 | 2 | 2 | 4 | 6 |
| 3 kautta | yhteensä | AHL | 39 | 4 | 3 | 7 | 16 | 5 | 0 | 1 | 1 | 4 |
| 1 kausi | yhteensä | ICEHL | 35 | 7 | 14 | 21 | 10 | – | – | – | – | – |
| 2 kautta | yhteensä | Allsvenskan | 94 | 24 | 35 | 59 | 79 | 25 | 6 | 11 | 17 | 10 |
| 1 kausi | yhteensä | ECHL | 39 | 18 | 24 | 42 | 27 | 6 | 1 | 2 | 3 | 4 |

Lähteet
-------

* Taylor Matson The Internet Hockey Databasessa (englanniksi)
* Taylor Matson Eurohockey-sivustolla (englanniksi)
* Taylor Matson *Elite Prospects*. Everysport Media Group AB.  (englanniksi)

### Viitteet

1. 1 2 3  Taylor Matson The Internet Hockey Databasessa (englanniksi)
2. 1 2 3 4 5 6  Taylor Matson *Elite Prospects*. Everysport Media Group AB.  (englanniksi)
3. 1 2  GOPHERSPORTS.COM Taylor Matson Bio :: University of Minnesota Official Athletic Site :: Ice Hockey *GOPHERSPORTS.COM*. CBS Interactive.  Arkistoitu 19.1.2017. Viitattu 18.1.2017. (englanniksi)
4. ↑  Giuriato, Tyson: Matson as relentless as ever  13.4.2012. Vancouver Canucks. Viitattu 18.1.2017. (englanniksi)
5. ↑  Taylor Matson – The Sports Forecaster (Arkistoitu – Internet Archive) (englanniksi)
6. ↑  Pettersson, Robert: Rögle värvar ännu en amerikan *Hockeysverige.se*.  28.7.2014. NewsMe. Viitattu 18.1.2017. (ruotsiksi)
7. ↑  Fredriksson, Johan: Målspecialisten klar för Rögle: "Kan verkligen luckra upp ett försvar" *Hockeysverige.se*.  29.4.2015. NewsMe. Viitattu 18.1.2017. (ruotsiksi)
8. ↑  Mauritzson, Lasse: Första pusselbitarna i lagbygget *roglebk.se*.  12.4.2017. Rögle Marknads AB. Viitattu 19.11.2017. (ruotsiksi)

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen